Lemonade (Μπιγιόνσε)

**''Lemonade **(ελλ. Λεμονάδα)* ονομάζεται ο έκτος [[Άλμπουμ|δίσκος]] της αμερικανίδας τραγουδίστριας [[Μπιγιόνσε]], που κυκλοφόρησε στις 23 Απριλίου 2016 από την [[:en:Parkwood_Entertainment|Parkwood Entertainment]] και την [[:en:Columbia_Records|Columbia Records]].

Αποτελεί το δεύτερο *οπτικό άλμπουμ* της τραγουδίστριας, μετά το ομώνυμο άλμπουμ της το 2013 , και ένα concept άλμπουμ. Αν και στο προηγούμενο άλμπουμ κάθε κομμάτι συνοδευόταν από ένα αντίστοιχο βιντεοκλίπ, το Lemonade κυκλοφόρησε παράλληλα με μία ταινία διάρκειας μίας ώρας που προβλήθηκε στο [[Home Box Office|HBO]]. Πρόκειται κυρίως για ένα άλμπουμ σύγχρονης R&B, στο Lemonade περιλαμβάνεται ωστόσο ποικιλία [[Μουσικό είδος|μουσικών ειδών]] συμπεριλαμβανομένων των [[Ποπ μουσική|ποπ]], [[μπλουζ]], [[Ροκ μουσική|ροκ]], [[χιπ χοπ]], [[σόουλ]], [[φανκ]], [[Country|κάντρι]], [[γκόσπελ]], και [[Μουσική Trap|τραπ]]. Περιλαμβάνονται επίσης συνεργασίες με τους [[:en:James_Blake_(musician)|James Blake]], [[Κέντρικ Λαμάρ]], [[The Weeknd|Weeknd]] , και [[:en:Jack_White|Jack White]]. Το άλμπουμ περιέχει δείγματα από ορισμένα τραγούδια χιπ-χοπ και ροκ.

Το άλμπουμ έγινε διαθέσιμο για streaming σε απευθείας σύνδεση στις 23 Απριλίου μέσω της υπηρεσίας Tidal, της οποίας ιδιοκτήτης είναι ο άντρας της, [[Jay-Z|Jay Z]], και διατέθηκε προς πώληση μέσω της υπηρεσίας την επόμενη μέρα. Αργότερα διατέθηκε προς πώληση στις υπηρεσίες [[Amazon.com|Amazon]] και [[ITunes Store|το iTunes Store]] στις 25 Απριλίου, και στα δισκοπωλεία στις 6 Μαΐου. Το άλμπουμ έλαβε εξαιρετικές κριτικές, και αναγνωρίστηκε ως η πιο τολμηρή και προσεγμένη δουλειά της τραγουδίστριας μέχρι σήμερα. Το άλμπουμ έκανε το ντεμπούτο του στην πρώτη θέση του Billboard 200, φτάνοντας τα 653.000 αντίτυπα την πρώτη εβδομάδα των πωλήσεων, σημειώνοντας έτσι το υψηλότερο ντεμπούτο που έχει καταγραφεί για την τραγουδίστρια στις [[Ηνωμένες Πολιτείες Αμερικής|Ηνωμένες Πολιτείες της Αμερικής]]. Από το άλμπουμ έχουν εξαχθεί από τέσσερα σινγκλ: *Formation*, *Sorry*, *Hold Up* και *Freedom*. Κατά τον Απρίλιο του 2016, η [[Μπιγιόνσε]], ξεκίνησε παγκόσμια περιοδεία για την προώθηση του άλμπουμ.

== Ο δίσκος ==
Σύμφωνα και με το οπτικό υλικό του δίσκου, το *Lemonade* έχει ως στόχο να μεταδώσει στις αφροαμερικανές γυναίκες ένα αίσθημα αυτογνωσίας και ανανέωσης, αξίες του [[Φεμινισμός|φεμινιστικού κινήματος]], το οποίο προωθείται από την τραγουδίστρια ήδη από τα προηγούμενα άλμπουμ. Το *Lemonade* είναι ένα άλμπουμ σύγχρονης R&B. Επηρεάζεται από περισσότερα διαφορετικά μουσικά είδη συγκριτικά με το προηγούμενο της άλμπουμ, [[:en:Beyoncé_(album)|BEYONCÉ,]] συμπεριλαμβανομένης της [[σόουλ]], [[Ποπ μουσική|ποπ]], [[Ροκ μουσική|ροκ]] και [[μπλουζ]].

Ο τίτλος του άλμπουμ είναι εμπνευσμένος από την γιαγιά της Μπιγιόνσε, Άγκνεζ Ντέριον, καθώς και από την γιαγιά του συζύγου της, [[Jay-Z]], τη Χάτι Μπιάνκο. Στο τέλος του τραγουδιού *Freedom*, ακούμε μια ηχογράφηση της Μπιάνκο από τα ενεννηκοστά της γενέθλια, το Δεκέμβριο του 2015. Κατά τη διάρκεια της ομιλίας της, η Χάτι λέει, "Είχα σκαμπανεβάσματα, αλλά πάντα έβρισκα την εσωτερική δύναμη για να μου ανεβάσω το ηθικό. Μου είχαν προσφέρει λεμόνια, αλλά έφτιαξα λεμονάδα."

== Η ταινία ==
Το άλμπουμ συνοδεύεται από την ομώνυμη ταινία μικρού μήκους διάρκειας 60 λεπτών, η οποία μεταδόθηκε από [[Home Box Office|το HBO]] στις 23 Απριλίου 2016 και συγκέντρωσε πάνω από 787.000 θεατές. Η ταινία χωρίζεται σε έντεκα κεφάλαια που ονομάζονται: Διαίσθηση, Άρνηση, Θυμός, Απάθεια, Κενότητα, Ευθύνη, Αλλαγή, Συγχώρεση, Ανάσταση, Ελπίδα και Λύτρωση. Η ταινία χρησιμοποιεί ποίηση και πεζογραφία, από τον εκπατρισμένο σομαλό ποιητή Warsan Shire. Τα ποιήματα που προσαρμόστηκαν ήταν τα *The Unbearable Weight of Staying, Dear Moon, How to Wear Your Mother's Lipstick, Nail Technician as Palm Reader *και* For Women Who Are Difficult to Love*. Η ταινία περιλαμβάνει εμφανίσεις των Ibeyi, Laolu Senbanjo, [[Amandla Stenberg]], [[Κουβενζανέ Γουόλις]], [[:en:Chloe_x_Halle|Chloe x Halle]], [[Zendaya]], και[[Σερένα Ουίλιαμς| Serena Williams]]. Το άλμπουμ υποστηρίζει το κίνημα *Black Lives Matter (μτφ. Οι έγχρωμες ζωές έχουν σημασία)*. Οι μητέρες των Τρέυβον Μάρτιν (Συμπρίνα Φάλτον), [[Omicidio di Michael Brown|Μάικλ Μπράουν]] (Λέσλυ Μακφάντεν) και Έρικ Γκάρνερ (Γκουέν Καρ) εμφανίζονται σε ορισμένες από τις σκηνές δείχνοντας τις φωτογραφίες των παιδιών τους που πέθαναν. Η ταινία έχει λάβει τέσσερις υποψηφιότητες στα [[Βραβεία Έμμυ Ζώνης Υψηλής Τηλεθέασης|Primetime Emmy Awards]].

Το *Lemonade* έχει λάβει μεγάλη αναγνώριση από επαγγελματίες κριτικούς. Το [[AllMusic]] σημειώνει, "Oι στιγμές κάθαρσης και οδύνης αποτυπώνονται σ' αυτό το άλμπουμ με έναν τρόπο, με τον οποίο μπορούν να εκφραστούν λίγοι σύγχρονοι καλλιτέχνες πέρα από τη [[Μπιγιόνσε]]". Ο Γκρεγκ Tέιτ του *Spin* έγραψε ότι το άλμπουμ "είναι άξιο να κάνει τη [[Μπιγιόνσε]] τον διάδοχο του [[Μάικλ Τζάκσον|Michael Jackson]] και του [[Prince]]" Σύμφωνα με το περιοδικό *The Guardian*, *το Lemonade* "υπόσχεται να γίνει επιτυχία", ενώ η [[Μπιγιόνσε]] είναι "γνήσια και μεγαλοπρεπής". Η [[The Daily Telegraph|Daily Telegraph,]] χαρακτηρίζει το άλμπουμ ως το καλύτερο της τραγουδίστριας και "αποδεικνύει ότι υπάρχει μια λεπτή γραμμή μεταξύ αγάπης και μίσους", ενώ οι [[The New York Times|New York Times]] επαίνεσαν την φωνή της τραγουδίστριας και το θάρρος της να μιλήσει για θέματα της επικαιρότητας, σημειώνοντας πως το άλμπουμ δεν υπακούει στους κανόνες του ραδιοφώνου ούτε μπορεί να χαρακτηριστεί από ένα μεμονωμένο τραγούδι.

Η Chicago Tribune υποστήριξε ότι η "καλλιτεχνική πρόοδος" στο άλμπουμ φαίνεται να είναι "μικρότερης σημασίας" σε σχέση με τις "ωμές προσωπικές πτυχές και τις διασκευές", οι οποίες εξωτερικεύτηκαν ως ένα ενιαίο κομμάτι "προσεκτικά σχεδιασμένο" * το περιοδικό θεώρησε επίσης σημαντικό το "ενωτικό όραμα" το οποίο είναι "ένα συνονθύλευμα όμορφα συσκευασμένο". Σύμφωνα με [[BBC|το BBC]], η [[Μπιγιόνσε]] έχει πλέον γίνει καλλιτέχνιδα  άλμπουμ, με επιρροή που εκτείνεται πέρα από την έκθεση στο ραδιόφωνο.

[[Rolling Stone|Το Rolling Stone]] θεωρεί το Lemonade το καλύτερο άλμπουμ του 2016, βάζοντας το στην πρώτη θέση της λίστας του. Το New Musical Express , αντ' αυτού, το τοποθέτησε στην ενδέκατη θέση της λίστας με τα καλύτερα άλμπουμ της χρονιάς.

== Αμφισβητήσεις ==
Κατά το μήνα Ιούνιο του 2016, ο σκηνοθέτης Μάθιου Φουλκς έχει κινηθεί δικαστικώς εναντίον της Μπιγιόνσε, της Sony, της Columbia και της Parkwood Entertainment για στοιχεία που αντιγράφηκαν από την ταινία μικρού μήκους, *Palinoia*, στο *Lemonade*. Η νομική δράση αναφέρεται πιο συγκεκριμένα στο τρέιλερ του HBO. Ο Φουλκς ισχυρίζεται ότι οι παραγωγοί και οι δημιουργοί του *Lemonade* γνώριζαν το έργο του και είχαν πρόσβαση στην ταινία Palinoia. Ο Φουλκς είπε ότι είχε στο παρελθόν έρθει σε επικοινωνία ώστε να έχει την ευκαιρία να σκηνοθετήσει ένα βίντεο για το συγκρότημα MS MR  και σκηνές του - μεταξύ των οποίων και η ταινία Palinoia - στάλθηκαν σε διάφορους ανθρώπους της δισκογραφικής, συμπεριλαμβανομένου του σκηνοθέτη που συχνά συνεργάζεται με την Μπιγιόνσε, Μπράιαν Γιάνς. Ο Φουλκς ισχυρίστηκε επίσης ότι κατά τον Ιούλιο του 2015, ο Γιάνς τον κάλεσε να παρουσιάσει μία επεξεργασία βίντεο της Columbia για πιθανή συνεργασία. Τα γυρίσματα του *Lemonade'' ξεκίνησαν πέντε μήνες αργότερα. Η μήνυση στη συνέχεια απορρίφθηκε από τον ομοσπονδιακό δικαστή της Νέας Υόρκης Τζεντ Σ. Ράκοφ, να τάσσεται υπέρ των κατηγορουμένων.

## Σημειώσεις

Κατηγορία:Άλμπουμ του 2016